

ANALIZA I VREDNOVANJE UČINAKA UPRAVLJANJA I KORIŠTENJA KOMUNALNE INFRASTRUKTURE PREMA KRITERIJIMA I POKAZATELJIMA UČINKOVITOSTI UPRAVLJANJA KOMUNALNOM INFRASTRUKTUROM NA PODRUČJU OPĆINE OKUČANI

OPĆINA OKUČANI

travanj 2023. godine

1. UVOD

Analiza i vrednovanje učinaka upravljanja i korištenja komunalne infrastrukture na području Općine Okučani podrazumijeva analiziranje postojeće situacije u načinu upravljanja i korištenja komunalne infrastrukture radi utvrđivanja učinkovitosti upravljanja, utvrđivanja i rješavanje problema u vezi s upravljanjem i korištenjem kao i u utvrđivanju načina na koji se upravljanje komunalnom infrastrukturom može unaprijediti.

Na području Općine Okučani obavljaju se sljedeće komunalne djelatnosti utvrđene Zakonom o komunalnom gospodarstvu kojima se osigurava održavanje komunalne infrastrukture:

1. **održavanje nerazvrstanih cesta** - podrazumijeva skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.
2. **održavanje javnih površina na kojima nije dopušten promet motornih vozila** - podrazumijeva održavanje i popravci tih površina kojima se osigurava njihova funkcionalna ispravnost.
3. **održavanje građevina javne odvodnje oborinskih voda** - podrazumijeva upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.
4. **održavanje javnih zelenih površina** - podrazumijeva košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.
5. **održavanje građevina, uređaja i predmeta javne namjene** - podrazumijeva održavanje, popravci i čišćenje tih građevina, uređaja i predmeta.
6. **održavanje groblja** - podrazumijeva održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.
7. **održavanje čistoće javnih površina** - podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu jedinice lokalne samouprave.
8. **održavanje javne rasvjete** - podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene.

Obavljanje komunalnih djelatnosti na području Općine Okučani provodi se sukladno članku 67. Zakona o komunalnom gospodarstvu („Narodne novine“ broj 68/18 i 32/20), i Odluci o komunalnim djelatnostima („Službeni vjesnik Brodsko-posavske županije“ broj 10/22), a poslovi održavanja komunalne infrastrukture na području Općine Okučani povjereni su Sloboštini d.o.o. za komunalne djelatnosti i Orioelektro obrt za instalacije i održavanje.

1. PRIKAZ, ANALIZA I VREDNOVANJA UČINAKA UPRAVLJANJA I KORIŠTENJA KOMUNALNE INFRASTRUKTURE I KRITERIJI I POKAZATELJI UČINKOVITOSTI UPRAVLJANJA KOMUNALNOM INFRASTRUKTUROM NA PODRUČJU OPĆINE OKUČANI
	1. **održavanje nerazvrstanih cesta**

|  |  |  |  |  |  |
| --- | --- | --- | --- | --- | --- |
| **Naziv komunalne djelatnosti** | **Učinkovitost upravljanja** | **Utvrđeni problemi** | **Rješavanje problema i mjere za unapređenje** | **Utjecaj na lokalnu zajednicu** | **Kriteriji i pokazatelji učinkovitosti** |
| Održavanje nerazvrstanih cesta | Osiguranje tehničkih uvjeta za korištenje prometnica i sigurnost prometa | Zapušteni poljski puteviVisoki troškovi održavanja makadamskih prometnica bez trajne učinkovitostiUske postojeće asfaltne i makadamske prometnice bez pješačkih stazaVisoki troškovi čišćenja snijega i leda | Izgradnja nogostupa uz postojeće prometnice.Rekonstrukcija postojećih prometnica.Uređenje poljskih puteva | Sigurnost prometa i uporabljivost prometnicaPovezanost svih naselja sa općinskim središtem i županijskim i državnim prometnicama | Izgradnja novih i rekonstrukcija postojećih prometnicaUređenje poljskih zemljanih puteva Održavanje makadamskih prometnicaIzgradnja nogostupa |

* 1. **održavanje javnih površina na kojima nije dopušten promet motornih vozila**

|  |  |  |  |  |  |
| --- | --- | --- | --- | --- | --- |
| **Naziv komunalne djelatnosti** | **Učinkovitost upravljanja** | **Utvrđeni problemi** | **Rješavanje problema i mjere za unapređenje** | **Utjecaj na lokalnu zajednicu** | **Kriteriji i pokazatelji učinkovitosti** |
| Održavanje javnih površina na kojima nije dopušten promet motornih vozila | Osiguranje tehničkih uvjeta za promet pješaka | Nedovoljna pješačka povezanost unutar naseljaNedostatak šetnica do prirodnih i kulturnih sadržaja i zdravstvenih ustanova | Izgradnja pješačkih staza uz prometniceUređenje staza za šetnju preko postojećih puteva koji se ne koriste za promet | Sigurnost i uporabljivost staza, trgova, nogostupa i šetnica | Sanacija i održavanje postojećih šetnica, nogostupa, trgova i drugih pješačkih javnih površinaIzgradnja nogostupa  |

* 1. **održavanje građevina javne odvodnje oborinskih voda**

|  |  |  |  |  |  |
| --- | --- | --- | --- | --- | --- |
| **Naziv komunalne djelatnosti** | **Učinkovitost upravljanja** | **Utvrđeni problemi** | **Rješavanje problema i mjere za unapređenje** | **Utjecaj na lokalnu zajednicu** | **Kriteriji i pokazatelji učinkovitosti** |
| Održavanje građevina javne odvodnje oborinskih voda | Osiguranje tehničkih uvjeta prometniceZaštita okolišaOsiguranje sigurnosnih uvjeta za promet pješaka | Neizgrađeni sustavi odvodnjeNedovoljno održavanje i čišćenje postojećih kanala | U izgradnji novih prometnica i prilaznih pristupnih cesta i staza obavezno projektirati oborinsku odvodnjuIzgradnja odvodnih kanala i upojnih bunara na postojećim prometnicama kroz radove sanacije ili održavanja | Sigurnost prometnicaZaštita okolišaUporabljivost javnih površina za sigurno korištenje | Utvrđivanje posebnih uvjeta za odvodnju oborinskih voda u postupcima izdavanja odobrenja za gradnju novih prometnicaBroj izvršenih sanacija i intervencija na održavanje postojećeg sustava odvodnjeČešće izdavanje naloga za pregled čišćenja postojećih kanala |

* 1. **održavanje javnih zelenih površina**

|  |  |  |  |  |  |
| --- | --- | --- | --- | --- | --- |
| **Naziv komunalne djelatnosti** | **Učinkovitost upravljanja** | **Utvrđeni problemi** | **Rješavanje problema i mjere za unapređenje** | **Utjecaj na lokalnu zajednicu** | **Kriteriji i pokazatelji učinkovitosti** |
| Održavanje javnih zelenih površina | Održavanje javnih zelenih površina (parkovi, dječja igrališta, spomen obilježja, kulturni spomenici i dr.) | Nedovoljna ili zastarjela opremaNedovoljno njegovanje postojećih nasada zelenila i cvijeća | Nabava novih klupa za odmorPojačano održavanje i njegovanje travnjaka, drveća i ukrasnog biljaZapošljavanje radnika na mjeru javni radovi | Ugodan boravak stanovnika i posjetitelja | Zamjena dotrajalih naprava dječjih igralištaOrezivanje drveća i postojećeg zelenilaOdržavanje travnjaka i cvjetnjaka |

* 1. **održavanje građevina, uređaja i predmeta javne namjene**

|  |  |  |  |  |  |
| --- | --- | --- | --- | --- | --- |
| **Naziv komunalne djelatnosti** | **Učinkovitost upravljanja** | **Utvrđeni problemi** | **Rješavanje problema i mjere za unapređenje** | **Utjecaj na lokalnu zajednicu** | **Kriteriji i pokazatelji učinkovitosti** |
| Održavanje građevina, uređaja i predmeta javne namjene | Osigurano redovno održavanje i kontrola autobusnih nadstrešnica, spomenika i dr. predmeta javne namjene | Uništavanje objekata i naprava vandalizmom i vanjskim utjecajimaNedovoljna kontrola ispravnosti postojećih naprava | Češći nadzor objekata i redovno održavanje | Sigurnost korištenja objekata i naprava | Pojačani nadzor nad objektima i predmetima javne namjene |

* 1. **održavanje groblja**

|  |  |  |  |  |  |
| --- | --- | --- | --- | --- | --- |
| **Naziv komunalne djelatnosti** | **Učinkovitost upravljanja** | **Utvrđeni problemi** | **Rješavanje problema i mjere za unapređenje** | **Utjecaj na lokalnu zajednicu** | **Kriteriji i pokazatelji učinkovitosti** |
| Održavanje groblja | Održavanje groblja redovnom košnjom, farbanjem ograde, sječom ili održavanjem zelenih nasada | U redovno održavanje groblja uključeno 8 groblja a ostala se održavaju prema potrebi | Pristupiti uređenju prilaznih stazaPostaviti ograde oko grobljaIzgraditi nove staze na grobljimaRedovno održavanje mrtvačnica | Osigurani uvjeti za dostojan ispraćaj žitelja Općine Okučani | Redovno održavanje groblja kroz košnjuUređenje postojećih stazaPrema utvrđenim potrebama vršiti popravke na mrtvačnici |

* 1. **održavanje čistoće javnih površina**

|  |  |  |  |  |  |
| --- | --- | --- | --- | --- | --- |
| **Naziv komunalne djelatnosti** | **Učinkovitost upravljanja** | **Utvrđeni problemi** | **Rješavanje problema i mjere za unapređenje** | **Utjecaj na lokalnu zajednicu** | **Kriteriji i pokazatelji učinkovitosti** |
| Održavanje čistoće javnih površina | Osigurano redovno čišćenje i pražnjenje spremnika za prikupljanje otpada | Nepropisno odložen otpad na javne i privatne površine | Postavljanje spremnika za selektivni otpad | Čist i zdrav okoliš | Pojačani nadzor javni površinaEdukacija stanovništvaOrganiziranje odvoza glomaznog otpada jednom godišnje |

* 1. **održavanje javne rasvjete**

|  |  |  |  |  |  |
| --- | --- | --- | --- | --- | --- |
| **Naziv komunalne djelatnosti** | **Učinkovitost upravljanja** | **Utvrđeni problemi** | **Rješavanje problema i mjere za unapređenje** | **Utjecaj na lokalnu zajednicu** | **Kriteriji i pokazatelji učinkovitosti** |
| Održavanje javne rasvjete | Osigurano redovno održavanje javne rasvjete i troškovi potrošnje kao i dopuna novim rasvjetnim tijelima | Nedostatak rasvjete u naseljima sa malim brojem stanovnikaNedostatak sredstava za dopunu mreže novim rasvjetnim tijelimaNedostatak led rasvijete | Suradnja sa elektrom za širenje mreže rasvjeteOsiguranje sredstava za nadopunu mrežeKupnja solarnih lampiZamjena rasvjetnih tijela led žaruljama | Osiguravaju se osnovni životni uvjeti stanovnika, veća sigurnost | Planirati proširenje mrežaZamjena postojećih rasvjetnih tijela novim |

1. ZAKLJUČAK

Analizom i vrednovanjem učinaka upravljanja i korištenja komunalne infrastrukture i utjecaja upravljanja radi utvrđivanja mogućnosti daljnjeg unaprjeđenja upravljanja komunalnom infrastrukturom u **2022. godini** izvedeni su slijedeći radovi:

1. **održavanje nerazvrstanih cesta**

Održavanje nerazvrstanih cesta provodi općinsko komunalno poduzeće Sloboština d.o.o. za komunalne djelatnosti. Održavanje je izvršeno kroz košenje i tarupiranje nerazvrstanih cesta kao i saniranje tucanikom makadamskih nerazvrstanih cesta. Izvršeno je i posipanje soli po nerazvrstanim cestama.

Izvršeni su radovi investicijskog održavanja Ulice HVO kao i uređenje ceste Čaprginci-Lještani koje je izvršilo Građevinsko prijevoznički obrt Kašljević.

1. **održavanje javnih površina na kojima nije dopušten promet motornih vozila**

Održavanje javnih površina na kojima nije dopušten promet motornih vozila provodi Sloboština d.o.o. za komunalne djelatnosti. Izvršeno je održavanje kroz čišćenje otpada, košnju, metenje i čišćenje snijega. Izvršena je Rekonstrukcija pješačke staze u Bodegraju koju je izvršio SLU-KOM d.o.o. Kutina.

1. **održavanje građevina javne odvodnje oborinskih voda**

Održavanje građevina javne odvodnje oborinskih voda provodi Sloboština d.o.o. za komunalne djelatnosti. Izvršeno je čišćenje slivnika, izmuljenje jaraka i odvodnih otvora. Obrt za iskope i prijevoz Lego je izvršio čišćenje kanala u Bodegraju.

1. **održavanje javnih zelenih površina**

Održavanje javnih zelenih površina provodi Sloboština d.o.o. za komunalne djelatnosti. Izvršeno je redovno održavanje nasada, košnja zelenih površina više puta tijekom 2022. godine. Izvršena je sadnja cvijeća kao i okopavanje, prehranjivanje i gnojidba ukrasnog bilja u naselju Okučani. Izvršena je njega i zaštita postojećih stabala i ukrasnog grmlja, obrezivanje drveća i uklanjanje suhih grana i lišća.

1. **održavanje građevina, uređaja i predmeta javne namjene**

Održavanje građevina, uređaja i predmeta javne namjene provodi Sloboština d.o.o. za komunalne djelatnosti. Izvršeno je održavanje komunalnih objekata i autobusnih stajališta, kao i održavanje odnosno čišćenje spomenika Kocke vedrine u Okučanima.

1. **održavanje groblja**

Održavanje groblja provodi Sloboština d.o.o. za komunalne djelatnosti. U toku godine održavano je osam groblja kroz košnju, metenje i prilaz grobljima. Na groblju u Okučanima održavana je i mrtvačnica. Izvršena je usluga malčiranja prilaza groblju Bijela Stijena.

1. **održavanje čistoće javnih površina**

Održavanje čistoće javnih površina provodi Sloboština d.o.o. za komunalne djelatnosti. Vršen je redovan odvoz otpada iz koševa na javnim površinama kao i otklanjanje uličnog otpada. Izvršeno je bojanje i popravak klupa i koševa za otpad. Izvršen je odvoz glomaznog otpada.

1. **održavanje javne rasvjete**

Održavanje javne rasvjete provodi Orioelektro obrt za instalacije i održavanje. Općina je podmirila sve troškove održavanja i zamjene dotrajalih lampi kao i uređenje Okučana božićnom i novogodišnjom rasvjetom i ukrasima.

Iz navedenih aktivnosti vidljivo je da se u skladu s financijskim mogućnostima i Programima održavanja i gradnje komunalne infrastrukture rješavaju uočeni nedostaci i ide se k modernizaciji komunalne infrastrukture. U narednom periodu pokušati ćemo uključiti javnost u uočavanju problema u komunalnoj infrastrukturi te naći rješenje za otklanjanje nedostataka radi unaprjeđenja životnog standarda stanovnika Općine Okučani. U 2023. je planirana modernizacija javne rasvjete.